Извадка от :
ИНФОРМАЦИОНЕН БЮЛЕТИН - 16.10.2016 г.
Областна дирекция на МВР Велико Търново
Глоба 500 лв. е наложил Районен съд – В. Търново на 36-годишната И. П. от В. Търново за хулиганство. В събота в 00,25 ч. от заведение на ул. «Независимост» бил получен сигнал за нарушаване на обществения ред. След намесата на полицията е установено, че И. П. в явно нетрезво състояние е чупила чаши в бара, ударила е служител на частна охранителна фирма и е отправяла обидни думи към униформените. Тя е отведена в полицейското управление и й е съставен акт по Указа за борба с дребното хулиганство.
Подробности по случая:
На 15.10.2016 в 00:25 ч в центъра на град В.Търново от музикален клуб в централата на „Делта-ком“ се получава сигнал от паник-бутон.На място пристигат два патрулни екипа,които намират буйстваща посетителка в заведението.При опит за овладяване на ситуацията тя нанася удар в лицето на един от охранителите , като в същото време продължава да обижда и посетители и персонал на заведението.На същата незабавно са й поставени белезници и въпреки упоритата й съпротива е изведена извън заведението.Там преминаващ полицейски автомобил спира да окаже съдействие на охранителите на „Делта-ком“ .Задържаната започва да обижда и да плюе полицейските служители и след това е отведена в Полицейското управление.Същата сутрин Районният съд във В.Търново на база показанията на охранителя и други свидетели на случката присъжда глоба от 500 лв. за хулиганското поведение на нарушителката.